'Nee vir Zumaville, nee vir e-tol' | Nuus24
Só werk e-tolstelsel
Sunninghill – Gauteng se e-tolstelsel is by die laaste openbare sitting oor die omstrede stelsel as 'n bose geldmaak-skema beskryf.Eyewitness News berig ontstoke motoriste het gewaarsku dat hulle die e-tolstelsel se gereedskap aan die brand gaan steek en paaie versper indien die regering met die projek voortgaan. Dié derde en finale sitting is in Sunninghill, noord van Johannesburg, gehou. Gemoedere het weer hoog geloop toe mense die beamptes wat die vergadering gefasiliteer het, beledig het. "Ons sê nee! Nee vir Nkandla; nee vir e-tol! Nee, nee," het een man gesê."Hierdie is net 'n geldmaak-skema; dis nie daar om paaie te herstel nie," het 'n ander een gesê.Dit volg nadat Cosatu gesê het hy gaan aan die einde van die maand 'n betoging teen die e-tolstelsel hou en die provinsie se hoofweë tot stilstand ruk.Die Gautengse voorsitter van die vakverbond, Phutas Tseki, sê dié sittings is 'n klug en gaan geen impak op die implementering van e-tol hê nie.Hy het intussen 'n beroep op die publiek gedoen om op 30 November aan die optog deel te neem.Volg Nuus24 op Twitter Lees meer oor: nkandla | e-tolstelsel VOLGENDE OP NUUS24X
Kobus Versfeld sê...
In Namibië praat hulle deurgans van "Basters" en dis aanvaarbaar. Die Basters van Namibië is trots op hulle naam en herkoms en aanvaar dit so. Wie gaan nou deesdae kan onderskei tussen Koi, San of wat ookal as Sophie (swart ma) en Stephen (wit Pa) twee pragtige gemengde kleur kinders het, wat deesdae al hoe meer gebeur?
In die VSA praat hulle van Afro-American, nie van Nigerian-American, of Koi-San-American nie, en dis aanvaarbaar....Dit gaan 'n onmoontlike taak word..PUNT.